একাধিক যুবকের সঙ্গে সম্পর্কের জেরেই কি প্রাণ দিতে হলো যুবতীকে? সোমবার রাতে নদিয়ার রানাঘাটের পায়রাডাঙায় এক যুবতীর খুনের ঘটনায় তেমনই সন্দেহ পুলিশের। বাড়ির ভিতর ঢুকে ওই যুবতীকে কুপিয়ে খুন করে এক বা একাধিক দুষ্কৃতী। মৃত যুবতীর নাম সুস্মিতা সরকার।
সূত্রের খবর, পায়রাডাঙ্গার নতুন গোপালপুর এলাকার বাসিন্দা একুশ বছরের সুস্মিতা সরকারের দু’ বছর আগে বিয়ে হয়েছিল। কিন্তু গত প্রায় এক বছর শ্বশুরবাড়ি ছেড়ে বাপের বাড়িতেই থাকতেন সুস্মিতা। 

এই বিষয়ে অন্যান্য খবর

স্নান করতে গিয়ে ছেলেকে কোপাল মা, নৃশংসতায় স্তম্ভিত পরিবার
বয়ফ্রেন্ডের সঙ্গে কথা! জন্মদিনের আগেই মেয়েকে নৃশংস শাস্তি বাবার


অভিযোগ, সোমবার তাঁর বাড়িতে একাই ছিলেন সুস্মিতা। রাতে ভাই পড়ে বাড়ি ফিরলে ঘরের ভিতরে দিদির রক্তাক্ত দেহ দেখতে পায়। এর পরে পাড়া প্রতিবেশীদের বিষয়টি জানালে তাঁরা পুলিশকে খবর দিলে দেয়। রানাঘাট থানার পুলিশ মৃতদেহ উদ্ধার করে ময়নাতদন্তের জন্য পাঠিয়েছে।
অন্য দিকে এই ঘটনার পরে মেয়ের শোকে অসুস্থ হয়ে হাসপাতালে চিকিৎসাধীন সুস্মিতার মা বীনা সরকার। প্রাথমিক তদন্তে পরিবার ও স্থানীয় সূত্র থেকে পুলিশ জানতে পেরেছে, একাধিক যুবকের সঙ্গে সুস্মিতার প্রেমের সম্পর্ক ছিল। একাধিক সম্পর্কের জড়িয়ে পড়ায় ব্যক্তিগত আক্রোশ থেকে তাঁকে কেউ খুন করেছে কিনা, তা খতিয়ে দেখছে রানাঘাট থানার পুলিশ।